12 Ele be mafo adegbe. Viɖe aɖeke mele eŋu o; gake mele nu fo ge tso Afetɔ la fe ŋutega wɔnukuwo kple nyaɖeɖefiawo ŋu.2 Menya ame aɖe si le fomedodo me kple Kristo, si wokɔ yi dzifo etɔ̃lia le nɔnɔme ma me fe wuienee nye esia—ŋutilã mee wònɔ o, nyemenya o, alo meɖanɔ ŋutilã me o, nyemenya o; Mawue nya.3 Ɛ̃, menya ame ma—ŋutilã mee wòɖanɔ alo meɖanɔ ŋutilã me o, nyemenya o; Mawue nya—4 be wokɔe yi paradiso me, eye wòse nya siwo mele be woagblɔ o, siwo womeɖe mɔ na ame, be wòagblɔ o.5 Mafo adegbe le nenem me sia ŋu, gake nyemafo adegbe le ɖokuinye ŋu o, negbe le nye gbɔdzɔgbɔdzɔwo ŋu ko.6 Elabena ne madi be mafo adegbe la, nyemafo nu abe ame si si susu mele o ene o, elabena mato nyatefe. Gake nyemewɔnɛ o, bene ame aɖeke nagakafum wu ale si wòkpɔam, alo le nya siwo wòsena le nunye la nu,7 le nyaɖeɖefia gbogboawo ɖeɖe dzaa ko ta o.Eya ta bene magado ɖokuinye ɖe dzi akpa o la, wotsɔ ŋu aɖe de nye ŋutilã me, Satana fe dɔla aɖe, be wòanɔ foyem, bene magado ɖokuinye ɖe dzi akpa o.8 Meɖe kuku na Afetɔ la vevie zi etɔ̃ le esia ŋuti, be wòadzo le gbɔnye;9 ke hã, egblɔ nam eme kɔ nyuie be: “Nye amenuveve sɔ gbɔ na wò; elabena nye ŋusẽ zua blibo le mewò le wò gbɔdzɔgbɔdzɔ me.” Eya ta malɔ̃ faa geɖe wu be, mafo adegbe le nye gbɔdzɔgbɔdzɔwo ŋu boŋ, bene Kristo la fe ŋusẽ nanɔ dzinye abe agbadɔ ene.10 Eya ta mekpɔa dzidzɔ le gbɔdzɔgbɔdzɔwo me, le dzudzuwo me, le hiãkamewo me, le yometitiwo kple xaxawo me, le Kristo ta. Elabena ne megbɔdzɔ la, ekema ŋusẽ ɖoa ŋunye.11 Mezu ame masenugɔme. Miawoe zi dzinye, elabena miawoe wòle be miakafum hafi. Elabena ne nyemenye naneke o gɔ̃ hã la, miafe apostolo deŋgɔ mawo menyo wum le nu ɖeka teti hã me o.12 Le nyatefe me la, wowɔ apostolo fe dzesiwo le mia dome to dzidodo katã me, eye wowɔ wo to dzesiwo kple nukunuwo kpakple ŋusẽdɔwo me.13 Elabena nu ka mee hame susɔeawo nyo wu mi le, ne menye be nyemezu agba na mi o koe oa? Mitsɔ vodada sia kem faa.14 Kpɔ ɖa! Zi etɔ̃liae nye esia si medzra ɖo be mava mia gbɔ, ke hã, nyemazu agba na mi o. Elabena menye miafe nunɔamesiwo dimee mele o, ke boŋ mia ŋutɔwoe; elabena menye viwoe adzra domenyinu ɖo ɖi na wo dzilawo o, ke boŋ dzilawoe awɔe na wo viwo.15 Le gonyeme la, adzɔ dzi nam be mazã nye nuwo katã, eye be woazãm bliboe, ɖe miafe luʋɔwo ta. Ne melɔ̃ mi geɖe wu la, ɖe wòle be miawo ya mialɔ̃m ʋɛe wua?16 Gake aleke kee wòɖale o, nyemezu agba na mi o. Ke hã, miegblɔna be menye “ayetɔ,” eye be “meble” mia nu lé.17 Nyemeto ame siwo medɔ ɖo ɖe mi la dometɔ aɖeke dzi di viɖe le mia ŋu o, alo mewɔea?18 Mexlɔ̃ nu Tito, eye medɔ nɔvi la kpe ɖe eŋu. Tito medi viɖe aɖeke le mia ŋu o ɖe, alo ediia? Gbɔgbɔ ɖeka ma nue míezɔ le, menye nenemae oa? Afɔɖofe ɖekae míezɔ, menye nenemae oa?19 Ðe miele susum le ɣeyiɣi sia katã me be, míele mía ɖokui ta ʋlim le mia ŋkumea? Mawu ŋkumee míele nu fom le le Kristo me. Gake lɔlɔ̃tɔwo, nuwo katã li hena mia tutuɖo.20 Elabena mele vɔvɔ̃m be le mɔ aɖe nu la, ɖewohĩ ne meva la, nyemakpɔ mi abe ale si madi ene o, eye be nyemanɔ na mi abe ale si miadi ene o, ke boŋ be dzre, ŋuʋaʋã, dzikudodowo, nyahehewo, ameŋugbegblẽwo, sakplisasawo, ɖokuidodoɖedziwo, nyamanyamawɔwɔwo, anɔ anyi le mɔ aɖe nu.21 Ðewohĩ ne megava la, nye Mawu abɔbɔm ɖe anyi le mia dome, eye maxa nu le ame siwo wɔ nu vɔ̃ tsã, evɔ wometrɔ dzi me le wofe makɔmakɔnyenye kple agbe gbegblẽ nɔnɔ kpakple ŋukpenanuwɔwɔ si me wonɔ me o, la dometɔ geɖewo ta.
ewe_Latn